Regering bou huis vir Coligny-seun se familie | Maroela Media
Daniel Buthelezi, burgemeester van die Ditsobotla-munisipaliteit, by die sooispit-seremonie. Foto: Stringer/ANA.
Die Ditsobotla plaaslike munisipaliteit gaan 'n huis bou vir die gesin van Matlhomola Jonas Mosweu, die 16-jarige seun van Coligny wat dood is nadat hy na bewering van 'n bewegende bakkie afgegooi is.
"Ons koop hulle nie om nie, ons is in 'n proses van genesing. Die grootte van die huis is nog nie bepaal nie," het Daniel Buthelezi, burgemeester van die munisipaliteit, by 'n sooispit-seremonie gesê.
Mosweu se familie sal dus van die Scotland-nedersetting na Gerdoren-park in die dorp verhuis.
Pieter Doorewaard (26) en Phillip Schutte (34) word van die moord op Mosweu, wat op 20 April dood is, aangekla. Die staat beweer die mans het Mosweu agterop 'n bakkie gedwing voordat hulle hom later van die bewegende bakkie afgegooi het. Die seun is kort hierna aan sy beserings dood.
'n Ooggetuie het aan die polisie gesê hy het gesien hoe Mosweu van die bakkie afgegooi is. Hy is op pad hospitaal toe aan nekbeserings dood.
Doorewaard en Schutte het vroeër borgtog van R5 000 elk gekry en sal weer op 7 Augustus in die hof verskyn.
Die huis wat nou vir Mosweu se familie gebou word, sal glo 'n simbool van genesing vir Coligny wees. Buthelezi het gesê inwoners is stadig besig om mekaar te vind. "Hierdie geval was 'n geïsoleerde een – die wit gemeenskap van hierdie dorp is nie sleg nie – hulle het lankal getoon dat hulle nie probleme met swart inwoners het nie," het Buthelezi gesê.
Samuel Mosweu (24), Jonas se ouer broer, het gesê die huis sal hom aan sy broer herinner en hul familie saambring. "Ek het nooit gedink die regering sal ons so bystaan nie," het Samuel gesê.
Wat van die onskuldige mense wie se huise afgebrand is deur julle mense. PAPETISES MUNISIPALITEIT. RASSISTIES
En wat van al die ander mense wat se huise afgebrand het hulle het niks met die kind se dood te doen gehad Zuma kruip weer vir stemme
Gaan die onskuldige dorpenaars wie se huise en vragmotors afgebrand is ook vergoed word?
Ag asseblief.Wat van al die vermoorde boere? Wat kry hulle families?
Gaan hulle die voorraad van die besighede wat geplunder was vervang en die geboue wat gebrand en beskadig ook oorbou en regmaak ?. NEE dit is mos blankes se eiendom en hulle moet self sien kom klaar